
				En Max Nix tenia set anys i era el petit de set germans.El primer, en Paul, era el més gran i el més alt de tots. Després hi havia l’Emil. El seguien l’Otto i en Walter, i l’Hugo i en Johann.

				L’últim era en Max.El seu nom sencer era Maximilian, però com que només tenia set anys,no li calia un nom tan llarg. Tothom li deia Max, i prou. 

				En Max vivia amb la mare i el pare Nixi els seus sis germans en un poblet anomenat Winkelburg, a mig camí d’una muntanya molt costeruda.

				La muntanya tenia tres cims, i cadascun d’ells, tant a l’hivern com a l’estiu, estava coronat per unes caputxes de neu que semblaven boles de gelat de vainilla gegants. Les nits que la lluna plena brillava com un gran globus taronja, se sentia udolar les guineus en la foscor de l’arbreda que hi havia més amunt de la casa d’en Max. Els dies clars i assolellats es veia el riu resplendent en la distància, al fons de tot de la vall, com un fil de plata serpentejant.

